open-index/open-wikipedia-markdown huggingface dataset:
Luigi Carcano

El **Luigi Carcano** (Milan, 1920 - Milan, 17 de avril 1999) a l'è stad un poeta italian.

## Biografia
Ciamad *el Luisin tassista*, desgià che in la vita el faseva quell mester, de sgiovin el fa i scoeule comerciai e l'è poeu arestad per di reson politeghe in del 1939, l'è poeu ciamad ai armi in la guerra con la Grecia, e l'è ferid. El resta in ospedal e l'è poeu sbandad, e 'l va insema ai Liad a combater contra el fassism. 

Tornad el scerniss apont de fà el tassista, mester che ghe pias e che 'l va fer, tant de parlànn in la soa poesia:

El fondarà pussee inanz, con di collega veteran de guerra, la Sociazzion di Tassista ex combatent. El se met poeu in sodalizzi cont el Vittorio Pinotti, cont el che 'l scriv un bell poo de canzon e de oeuvere de teater.

Voramai pensionad, el gh'ha de cambià cà quand che, in del 1996, el padron la vend, e quell tema chi el sarà regordad in di so poesie. El moeur poch dopo, in del 1999.

## Riferiment
*Sit del Luisin Tassista
Eugenia Roccella

La **Eugenia Roccella** (Bologna, 15 de november 1953) a l'è una politega e giornalista italiana, ministra per la familia, la natalità e i pari oportunità del 22 de otover del 2022 in del governo Meloni.

## Riferiment
*Sit ofizzial 

## Alter proget
Paracetamol

El **paracetamol** a l'è una droga farmaceutega che la sbassa la fever e la fà sentì men el dolor, che 'l po vesser doperad deperlù o in combinazzion con di alter molecole. Sintetizada per la prima voeulta in del 1878, l'era comunque a la bas di vegg analgesigh acetanilida e fenacetina, che però gh'haveven di bei efet tossegh, ma l'è doperad in comerci del 1949.

Rispet ai MAMS la dannegia minga el stomegh e l'è minga tossega per i rognon, anca se 'l po vessél per el fidegh, soratut se la se ciapa insema a l'alcol o se se 'n ciapa tropa. Poden doperàlla anca i done in compra senza ris'c.

## Riferiment
*Humanitas

## Alter proget

## Vos corelade
*Percocet
*Intossegament de paracetamol
Numer normal

Un **numer normal** in d'una bas b a l'è un numer real indova che tucc i cifer gh'è dent cont una frequenza de \frac1b e ogni sota-combinazzion la compariss cont una frequenza istessa.

Per la lesg di gran numer squasi tucc i numer inn normai, ma a l'è gram trovànn in natura e l'è gram demostrà che un numer irrazzional l'è. Incoeu i numer normai che se cognossen inn fad aposta per vessél, compagn de la costant de Champernowne e la costant de Copeland-Erdős.

## Riferiment
*65. Numeri Normali
Lentegh

Ind i credenz popolar, on **lentegh** l’è l’anima o l’ispiret de ona personna morta che el pœu comparìggh ai viv ind ona manera visibila o intravers dij olter formi o manifestazion. I descrizion de quij inconter chì varien a segonda di fœusg ai quaj i lentegh a se manifesten. El tentativ volontari de contattà l’ispiret de on mort l’è cognossuu ‘me necromanzia, o internazionalment coma *séance* (ona “settada spiritega”) ind l’ispiritesim.

La credenza ind i manifestazion spirituaj di mort l’è ben communna, degià che l’animesim el gh’ha i sò radis ind i cultur e prategh preistoregh. Di prategh religios determinaa – ritt funerari, esorzesim, e ona quaj oltra pratega ligada a l’ispiritesim e a la magïa – hinn spezialment dovraa per sodisfà e pasentà i spiret di mort. I lentegh per el solet vegnen descrivuu coma di presenz solitari che impesten on sitt, on ogett o ona personna particolara a la qual i eren ind ona quaj manera ligaa quand che eren anmò viv.

## Referenz


## Olter progett
Magia (desambiguazzion)

* La magïa: di rituaj, credenz o azion particolar tradizionalment dovraa per influenzà di vess o forz soranaturaj;
* Magia: on paes sguizzer ind el canton Tesin.
Svàldu Moles

**Svàldu Moles**, (*Osvaldo* in Portoghés, nasìd a Santos, Brasil, 14 de mars 1913 e mòrt a São Paulo, Brasil, 14 de magg 1959) l'è stài un scritùr e giurnalista d'la radio brasigliana. L'è stài anca un parulièr cugnusüd in tütt el Brasìl, insema a Adoniran Barbosa ' hann srìtt d'le cansòn cantade amò incoeu, cùme Tiro ao Álvaro o anca Joga a chave.

## Biugrafia

Nasüd a Santos in del 1913 da 'na famiglia d'urìgin itagliana, el s'è trasferìd prèst a São Paulo. L'ha cumenciàd a laurà al *Diário Nacional* e l'è stài inflüensàd dai mudernisti. L'ha lauràd anca al *Correio Paulistano*.

In del 1937 l'ha fundài, insèm a d'i alter, la *Rádio Tupi* a São Paulo.

El s'è masàd in del 1967, ma i giurnài, cùme l'era abitüdin in d'la ditadüra, i hann dìt gnènt, e l'è restàd pòc cunusüd.; ; 

## Prèmi

* 1950 - Troféu Roquette Pinto - Programador / Roquette Pinto - Redator Humorístico
* 1952 - Prêmio Saci de Cinema - Melhor Argumento / Roquette Pinto - Programador Popular
* 1953 - Prêmio Governador do Estado - per "Simão, o caolho"
* 1955 - Troféu Roquette Pinto - Programador Geral / Os melhores paulistas de 55 - Manchete RJ, categurià radio.
* 1956 - Troféu Roquette Pinto - Programador Geral
* 1957 - Prog. Alegria dos Bairros de J. Rosemberg - 04/08/1957 - Produtor Rádio Record / PRF3-TV Os Melhores da Semana
* 1958 - "Tupiniquim" - Produtor / Dr. Paulo Machado de Carvalho - Associação Paulista de Propaganda - Melhor programa.
* 1959 - Revista RM Prêmio Octávio Gabus Mendes – Produtor (Rádio) / Grau de Comendador da Honorífica Ordem Acadêmica de São Francisco / "Tupiniquim" - Prod. Rádio / Troféu Roquette Pinto - Prog. Hum. Rádio / Diploma de Burro Faculdade São Francisco
* 1960 - Troféu Roquette Pinto - Special
* 1964 - Jubileu de Prata (Associação dos profissionais de imprensa de São Paulo in ucasiòn del 25º aniversari)

## Bibliugrafia
* Campos Jr., C. 2009. *Adoniran: uma biografia,* ed. secunda. Paulopoli: Globo.
* Hohlfeldt, A. 2013. "Rádio e imprensa: como as duas mídias se encontraram e se fortaleceram em Moçambique." In *Conferência Internacional Império Português.* Olisipone: Instituto de Ciéncias Sociais da Universidade de Lisboa.
* Luso Jr., J. de A., et J. V. de Castro. 1971. *Laudo Natel: biografia do governador.* Paulopoli.
* Micheletti, B. D. 2014. "Piquenique classe C y Brás, Bexiga e Barra Funda: Osvaldo Moles como successor de António de Alcântara Machado." *Edición a cargo de Fidel López Criado; CILEC. (Org.): LITERATURA, CINE Y PRENSA: EL CANON Y SU CIRCUNSTANCIA* 1: 641-650. Compostellae: Andavira.
* Micheletti, B. D. 2015 *Osvaldo Moles - o legado do radialista: Tese de Mestrado (Comunicação) - PPGCOM-UNIP.* Paulopoli.
* Moles, Osvaldo. 1962. *Piquenique classe C: Crônicas e flagrantes de São Paulo.* Paulopoli: Boa Leitura. 
* Moura, F., et A. Nigri. 2002 *Adoniran Barbosa: Se o senhor não tá lembrado.* Paulopoli: Boitempo.
* Mugnaini Jr., A. 2002. *Adoniran - Dá Licença de Contar..., A Girafa.*

## Nòti
Dio

* On **[[dia]]** o ona **[[dea]]**: ona creatura del cel che la gh’ha di podè ben pussee grand e bestiaj de quij dij omen ordenari. A hinn veneraa inscì ind la pupart di religion;
* **[[Dio (monoteesim)|Dio ind el monoteesim]]**: la divinitaa inscì ‘me concepida ind i religion monotestista;
** **[[Dio (cristianesim)|Dio ind el cristianesim]]**: la manera di cristian de venerà **[[Jahvè]]**;
** **[[Allah]]**: el nomm che i mussulman ghe dœuvren per segnà Jahvè.
* La **[[Divinitaa]]** o **el Divin**: la natura sacra e divinna de la realtaa, o i proprietaa de ona creatura ontologicament superiora compagna de on dia;
* La '''Realtaa Ultima''' che, spezialment ind on contest cristian, la ven sovenz mes’ciada insemma al concett de Dio.
Vasco da Gama

El **Vasco da Gama** (Sines, circa 1469 - Cochin, 24 de dicember 1524) a l'è stad un esplorator portoghes, el prim vuropee a rivà in India a passà el cap de Bona Speranza. L'ha poeu guidad i armade portoghes che hann fad i colonie in India e l'è squasi un eroe nazzional in Portogall.

## Riferiment
*Treccani

## Alter proget
Ferdinand Magellan

El **Ferdinand Magellan** (in portoghes *Fernão de Magalhães*; Porto, 4 de fevrer 1480 - Mactan, 27 d'avril 1521) a l'è stad un esplorador e navigator portoghes. L'ha scominciad la prima spedizzion che l'ha girad el Pianeta per intregh, anca se l'è mort in del mez de la traversada e l'ha menad inanz la soa mission el Juan Sebastián Elcano.

## Riferiment
*[Dizionario di Storia](https://www.treccani.it/enciclopedia/ferdinando-magellano_(Dizionario-di-Storia)/)

## Alter proget
Diglossia

La **diglossia** a l'è la situazzion indova che 'na popolazzion la parla do lengov ma in cas assee partid, per esempi vuna in cas informai e l'oltra in quei formai, tant 'me che fussen di register, e vuna l'è sora de l'oltra a nivell social. Una forma men forta la se ciama *dilalia*, indova che gh'è una distinion de rango in tra i lengov ma l'è no inscì forta, anca se despess la lengua pussee stimada l'è favorida in del governo e in l'istruzzion.

## Bibliografia
*Charles A. Ferguson, "Diglossia" in the journal Word, 1959

## Alter proget
Oeuli lombard

L’**oeuli lombard** l’è l’insema de l'inscì det condiment a bas de grass vegetal, catad foeura di olive, otegnid in de la Lombardia.

Ancaben i condizzion atmosfereghe sgenerai e la geografia del territori lombard i podarissen indù a pensà che el sipia no possibel a fà su di coltivazzion d’oliv in de la region, a gh’inn di sit indova el clima l’è pussee sgentil invers i piante come l’oliv, ch’i dimanden un frach de lus solar per tut el passà de l’ann e temperadure tevede. Sti loeugh chì inn de collina, o anca ai pè di montagne, e, soratut, arent ai lagh, come chell de Com e el Benegh.

## Coltivà
In de la Lombardia inn spantegade diferent varietà d’oliv de oeuli:

* la *Casaliva*, coltivada domà in sui rive del Lagh de Garda;
* el *lecin*, de difusion pan-italiana, a gh’inn di coltivazzion anca in Lombardia;
* el *torc*, o *Frantoi*.
Mestruazzion

I **mestruazzion** a inn el perder de sangh de la vagina regolar che 'l capita in di done per di reson ormonai che porten, se la gh'è no la fecondazzion de l'ovocita, al destacàss de toch de l'endometri. El ciclo el capita ogni 28 dì e de solet el dura per cinch dì, ma gh'è un bell poo de varianza natural in tra dona e dona.

## Riferiment
*Treccani

## Alter proget

## Vos corelade
*Amenorrea
*Niddah
*Patell sanitari
*Copeta mestrual
Vagina

La **vagina** (popolarment *brugna* ó bérnàrda én lómbàrt orientàl ) a l'è el toch elastegh de l'aparad reprodutiv di done, che 'l va de la vulva a la cerviss. La fa de sostegn al coll de l'utero e a l'uretra e l'è interessada in del sess e in di mestruazzion.

## Bibliografia
*Trattato di anatomia patologica clinica, Di Mario Raso, Pubblicato da PICCIN, 1981, ISBN 88-212-0927-X, 9788821209277

## Alter proget
Guala de Roniis

El **Guala de Roniis** (Berghem, 1180 - Monester de Astin, 3 de setember 1244) a l'è stad un prelad lombard, vescov de Bressa del 1230 a la mort e venerad 'me bead de la Gesa Catolega.

## Cronistoria
* Albert de Resg
* **Guala de Roniis**
* Azzon de Torbiat

## Riferiment
* [Treccani](https://www.treccani.it/enciclopedia/guala_(Dizionario-Biografico)/)

## Alter proget

## Vos corelade
* Tratad de San German
Rösti

El **Rösti** (in todesch alemann *Röschti*) a l'è un piat tipegh de la cusina svizzera a bas de pom de terra a che despess ghe sgionten, anca se l'è minga la riceta tradizzional, la scigolla, el speck, el formai o i pom, a segonda de la zona e del moment che l'è mangiad.

## Riferiment
*Riceta

## Alter proget

## Vos corelade
*Tortell de pom de terra
*Maluns
*Gröstl
Trufa

Una **trufa** a l'è el gabolà un quajvun inscì de fà di profit. In la pupart del mond a l'è un riat.

## Riferiment
*FBI

## Alter proget

## Vos corelade
*Trufa a la nigeriana
*Phishing
*Trufa in su l'Internet
Malatia mentala

Una **malatia mentala** a l'è, in psichiatria, la condizzion che la colpiss la sfera del comportament, de l'afet, de la cognizzion o di relazzion in d'una manera che l'è grama per la persona. Se l'è minga de longh period tant de deventà invalidanta a l'è despess ciamada *disturb mental*.

## Riferiment
*Britannica

## Alter proget
Francesc II Sforza

Ol **Francesc II Sforza** (4 fevrer 1495 - 2 november 1535) l'è stait Duca de Milan del 1521 fin a la so mort. L'è stait l'ultem member de la dinastia Sforza a governar Milan.

L'era ol segond s'ciet del Lodovig Sforza e de la Beatrix d'Este. Quand qe ol Lodovig l'è stait descaçad de Milan ind ol cors dei guerre italiane, al s'è portad dree ol Francesc a la cort de l'Imperador Massimilian I, qe l'hiva sposad la Bianca Maria Sforza, jermana del Francesc. Qé qest ultem l'è stait inviad a la carriera eclesiastega; intratant ol so pader l'è stait imprexonad del Luis XII de França e l'è mort ind el 1508.

Quand qe ol Carl V l'ha reconquistad Milan ai frances ind ol 1521, ol Francesc l'è stait nominad duca, l'ultem de la fameia a portar ol titol. Ol so domini al se limitava però ai territore milanes ocupads de l'armada spagnœla.

Tornad ind ol so stat, provad de vint agn de guerra, l'ha promœvid una ripresa culturala e economega. L'ha combatid ind la bataia de la Bicoca de la banda de l'imperador, ind ol 1522. Quatr agn dop l'ha cambiad front, e al s'è jontad a la liga de Cognac, insema a'l Francesc I de França, a'l papa Clement VII e a la republega de Fiorenza, e l'ha subid un assede ind ol Castell Sforzesc.

Ind ol 4 maj del 1534 l'ha sposad la nevoda del Carl V, Cristina de Danimarca, fiœla del Cristian II de Danimarca e de Isabella de Borgogna. Al g'è miga rivad a far un ered, e a la so mort ind ol 1535 ol so mez-fradell, Joann Paol, l'ha reclamad ol Ducad fin a la so mort misteriosa.
Ol ducad de Milan l'è tornad insé ind i man de l'imperador Carl V, qe po al l'ha dait a'l so s'ciet Filip II.

## Riferiments

## Olter projets

## Bibliografia
*  Michael Mallett and Christine Shaw, *The Italian Wars:1494-1559*, Pearson Education Limited, 2012. 
*  Charles Oman. *A History of the Art of War in the Sixteenth Century*.  London: Methuen & Co., 1937.
*  Ernst Schulin. *Kaiser Karl V: Geschichte eines übergroßen Wirkungsbereiches*. Stuttgart: Kohlhammer Verlag, 1999.
*  ''Francesco II Sforza, duca di Milano'', Dizionario Biografico degli Italiani - Volume 50, 1998.
Gennaro Sangiuliano

El **Gennaro Sangiuliano** (Napoli, 6 de sgiugn 1962) a l'è un politegh e sgiornalista italian, minister de la coltura del 22 de otover del 2022 al 6 de setember del 2024 in del governo Meloni. Del 2018 a la nomina a l'è stad diretor del TG2.

## Riferiment
*Treccani

## Alter proget
'Me l'è content quell che 'l dis "Mi sont un Turch"

**'Me l'è content quell che 'l dis "Mi sont un Turch"** (in turch *Ne mutlu Türküm diyene!*) a l'è el motto minga ofizzial de la Turchia, che 'l vegn de 'n descor che l'ha fad el Mustafa Kemal Atatürk per i des agn de la Republega de Turchia.

## Riferiment
*Hurriyet

## Alter proget

## Vos corelade
*Pas a cà, pas in del mond
*La sovranità ghe partegn al Popol senza condizzion
Redit de citadinanza (Italia)

El **redit de citadinanza** a l'è un sussidi che 'l gh'è in Italia del 2019, volud del governo Conte I, che a dispet del nom a l'è minga una forma de redit de bas ma l'è pussee vesin a 'n redit minim garantid, in ogni modo condizzionad e minga individual. Del 1 de sginer del 2024 el sarà pu dad.

Poden ciapàll domà quei che lavoren minga o che lavoren ma gh'hann un ISEE assee bass, l'è ligad al nucli familiar e se vun che 'l ciapa l'è bon de lavorà el gh'ha de iscrivés a 'n center per el lavorà, fà di mester de publega utilità se ghe 'l domanden e al refudà el terz lavorà che ghe ofrissen perden el sussidi. 

L'è vert ai citadin italian e anca ai forester che viven in Italia regolarment de almen des agn: i citadin minga UE gh'hann de otegnì, a so spese, vari certifegad di autorità del Pajes d'origin. 

'Na voeulta che l'INPS l'ha vist la domanda e l'ha did che gh'è i requisit, se ciapa una carta prepagada che se po doperàlla per crompà la roba, e se po ciapà anca una part in carta. La carta l'è poeu recaregada ogni mes con la zifra che vun el gh'ha dirit.

## Riferiment
*Gazeta oficial
Pediatria

La **pediatria** a l'è el ram de la medesina che 'l se ocupa di fiolit, de la soa salut e del so desvilup, oltra che a la cura di malatie de l'infanzia.

## Riferiment
*Pediatria

## Alter proget

## Vos corelade
*Ospedal pediatregh
*Neonatologia
Daniela Santanchè

La **Daniela Garnero** prima maridada *Santanchè* (Coni, 7 de avril 1961) a l'è una politega e imprenditora italiana, ministra del turismo del 22 de otover del 2022 al 26 de marz 2026 in del governo Meloni. L'è stada deputada a la Cambra del 2001 al 2008 e poeu del 2013 al 2018, ann che l'è elesgiuda al Senad.

## Riferiment
*Treccani

## Alter proget
Cademia Siciliana

La **Cademia Siciliana** (*Academia Siciliana* in lombard) a l'è 'na sociazzion fada su in del 2016 de 'n grup de lenguista, student, academegh e ativista che gh'hann a coeur la lengua siciliana e voeuren spantegàlla e normàlla cont un'ortografia comuna. Hann dad foeura 'na traduzzion de Telegram, Firefox, Facebook e la tastadura de Android.

In del masg 2018, a preparàss per l'insegnà de la lengua in di scoeule de la region, hann tacad a fà del material, inscì de contrastà la glotofobia, mostrà la sociolenguistega e favorì l'alfabetizazzion in sicilian.

## Riferiment
*Come La Crusca ma solo per il dialetto: la "Cadèmia Siciliana" a tutela del siciliano
Rabindranath Tagore

El **Rabindranath Tagore** (Calcuta, 7 de masg 1861 - Kolkata, 7 de avost 1941) a l'è stad un poeta, dramatorgh, scritor e filosof bengales, che l'ha vensgiud el premi Nobel per la literadura in del 1913.

Moderad sostenitor de l'independenza de l'India, l'ha renonziad ai onoreficenze britanneghe dopo de 'n massacher fad di ingles a Amritsar, l'è l'autor di parolle de l'inn de l'India Jana Gana Mana, in d'una version voltada in hindi, e de quell del Bangladesh.

## Riferiment
*Sapere.it

## Alter proget
Castell de Robi

El **Castell de Robi** a l'è un castell del secol quell de tredes, fad su in su di bas del secol quell de vundes. In principi fad su in fonzion defensiva, a l'è stad poeu doperad 'me cà, e in del secol quell de vint gh'hann fad un gran restaver.

## Riferiment
*LombardiaBeniCulturali

## Vos corelade
*Torr Vescont (Palester)
Davide Maria Regazzoni

El **Davide Maria Regazzoni** (ciamad *Pinin Regazzon*; Berghem, 30 de otover 1817 - Berghem, 13 de dicember 1891) a l'è stad un poeta italian.

Nassud in del Regn Lombard-Veneto, l'ha mai fad el soldad perchè 'l gh'haveva una deformità. L'ha lavorad 'me cangeler in la pretura de Berghem e l'ha scrivud vari test teatrai in del so dialet, compagn de *ol codicìl del Zio Momolo*. L'ha scrivud anca di poesie, che inn mai stade publegade ma che inn regolte in la biblioteca civega del cap-loeugh orobegh.

La soa poesia, retegnuda 'n poo tajada sgiò cont el folciot, la critegava despess el vesch de l'epoca, de sovenz senza capìnn nanca la dotrina, e - pussee a reson desgià che 'l cognosseva ben de dent - la burocrazzia e i tasse del noeuv stat unitari savojard.

## Riferiment
*Davide Maria Regazzoni
Mahābhārata

El **Mahābhārata** a l'è un poema epich scrivud in sanscrit, vun di pussee grand de la coltura indiana, insema al Rāmāyaṇa.

## Bibliografia
*Jean-Claude Carrière, Il Mahabharata, traduzione di Cesare Barioli, Vallardi Industrie Grafiche, 2003, ISBN 978-88-7696-363-6.

## Alter proget
Averbi

L**'averbi** a l'è una part del descor invariabel che la fa de modifega semantega, inscì de cambià 'n oltra part del descor, de solet un agetiv ma anca un alter averbi o, in general, de 'na fras intrega.

Un averbi el modifega el signifegad in su vari aspet, per esempi:
#El temp (ancamò, dopo, ier)
#La quantità (assee, tant, poch)
#El loeugh (chinscì, lilinscì, scià, so, sgiò)
#La manera (pian, fort, svelt)
#El giudizzi (aeh, no, forsi, debon)

## Riferiment
*Treccani
Sallenda

La **sallenda** l’è na partigolar antifona del cant milanes del rit ambrosian.

La se dis in diversi rit: per esempi in di vesper in grand o in sul finì del cant di 12 *Kyrie eleison*, quand che 'l prevet e i olter minister i tachen a andà in sul presbiteri.
Anatomia

L**'anatomia** (o **notomia**) a l'è el studi, part de la biologia, di struture di organism vivent. La branca la pussee important a l'è de sigur l'anatomia umana, che la studia i omen, ma gh'è anca l'anatomia comparada, che la studia i varie anatomie di bestie comparade in tra de lor.

## Riferiment
*Treccani

## Alter proget
Fibonacci

El **Fibonacci** (*Leonardo Pisano*; Pisa, setember 1170 circa - Pisa, 1242 circa) a l'è stad un matemategh toscan, considerad vun di pussee grand de la storia de la matematega, desgià che l'ha trad insema la geometria euclidea e la scenza islamega, a portà in Europa i zifer arabe e con lor el zero.

## Riferiment
*Treccani

## Alter proget

## Vos corelade
*Liber abbaci
*Practica geometriae
*Liber quadratorum
*Epistola ad magistrum Theodorum
*Flos Leonardi Bigolli Pisani super solutionibus quarundam questionibus ad numerum et ad geometriam, vel ad utrumque pertinentium
*Alber del Fibonacci
*Sucession del Fibonacci
*Polinomi del Fibonacci
Pont Vegg

## Poncc
#Pont Vegg de Fiorenza
#Pont Vegg de Lech
#Pont Vegg de Ivrea
#Pont Vegg a Bobi
#Pont Vegg a Ragusa
#Pont Vegg de Pavia
#Pont Vegg de Cesena
## Alter
#Pont Vegg, frazzion de Magenta
Pont Noeuv

## Poncc
*Pont Noeuv a Paris
*Pont Noeuv a Châtillon
*Pont Noeuv a Venezzia
*Pont Noeuv a Ascoli Piceno
*Pont Noeuv de Ivrea
*Pont Noeuv de Ragusa
*Pont Noeuv, in tra Lech e Malgraa
*Pont Noeuv de Verona
*Pont Noeuv in su l'Arno, che 'l conliga Signa e Lastra a Signa
*Pont Noeuv a Mitrovica, in Kosovo

## Località
*Pont Noeuv, frazzion de Magenta
Dateo

El **Dateo** (... - Milan, ?) a l'è stad un prelad lombard, regordad per havé fad su el prim istitut de la cità per i fiolit senza sgent.

Arciprevet de la Basilica vetus, o ben quell che incoeu l'è el Dom de Milan, l'era propi scior e 'l voleva jutà la sgent, donca in del 787 l'ha fad su un istitut, forsi el prim d'Europa, dedicad a la recojenza di fiolit che restaven senza paa e mam, che vegniven tirad su e curad fina ai set agn e poeu mandad a garzon.

## Riferiment
* Santi e Beati
Epistemologia

L**'epistemologia** a l'è el ram de la filosofia che 'l se ocupa del studi de la cognossenza e del savé, di metod e manere per guadagnài e di conseguenze e benefizzi che l'aquisizzion la porta.

## Riferiment
*Treccani

## Alter proget
Domenico Barbaja

El **Domenico Barbaja** (Milan, 10 de avost 1777 - Napoli, 19 de otover 1841) a l'è stad un imprenditor e barista lombard.

## Biografia
Om de gran energia, l'ha scominciad a lavorà in del mond di cafèaus, indova che l'ha fad fortuna con la barbajada, o ben una bevanda a bas de cafè, panera e cicolat, che 'l gh'ha havud inscì tant de sucess che l'è stad bon de dervì 'na serie de cafè in la cità domà a vendéla.

Quand che gh'è stad i guerre napoleoneghe l'ha fad 'n oltra fortuna a vender munizzion e, quand che i frances hann legalizad el sgioeugh d'azard, l'ha tacad anca a fà el mazzer a la Scala, fina a ciapà el contrat per gestì tut el sgioeugh del Teater in del 1805. Cont i frances che eren dree per rivà in Bassitalia el taca a preocupàss de ciapà di concession lilinscì, e in del 1806 el riva in la cità partenopea.

In del 1809 ghe dann in concession el Teater San Carlo, la cà de l'opera pussee importanta de Napoli, e anca el Teater Noeuv, oltra a du alter teater pussee piscinit, che 'l gh'ha havud in gestion fina al 1824. A Napoli el viveva in del Palazzi Barbaja, in del quarter San Ferdinando.

Fina al 1821 l'ha gestid anca i teater viennes de Kärntnertor e 'l Theater an der Wien. Poeu, in del 1826, l'è tornad a Milan per un poo per ciapà in gestion la Scala, per tornà poeu in di Do Sicilie.

Gh'ha dad lavorà al Gaetano Donizetti, Vincenzo Bellini, e Carl Maria von Weber, in del 1815 gh'ha dad al Gioacchino Rossini un contrat de set stagion e 'l compositor l'ha fad des oeuvere, in tra de lor  *Otello*, *Armida*, *Mosè in Egitto*, *Ermione*, *La donna del lago* e *Maometto II*. 

In tra i cantant volud del Barbaja gh'eren el Giovanni David, l'Andrea Nozzari, el Michele Benedetti e anca l'Isabella Colbran, che l'è stada l'amanta del Barbaja, ma poeu l'ha lassad per el Rossini. El se metarà poeu con la Cecconi.

L'è infin mort a Posillipo in del 1841.

## Bibliografia
*Budden, Julian (1998), "Domenico Barbaia" in Stanley Sadie, (Ed.), The New Grove Dictionary of Opera, Vol. One. London: Macmillan Publishers, Inc. ISBN 0-333-73432-7 ISBN 1-56159-228-5

## Alter proget
Porter (folball)

El **porter** a l'è un roeul del folball, che 'l gh'ha de difender la porta di balle tirade di aversari. A l'è l'unegh sgiugador che, in la soa area de rigor, el po tocà el ballon con tut el corp, anca cont i man. El gh'ha donca de havégh una divisa propi diferenta de quella di sgiugador de moviment, inscì de sconfondés no.

## Bibliografia
*Fulvio Damele, Calcio da manuale, Demetra, 1998, ISBN 88-440-0670-7.

## Alter proget

## Vos corelade
*Defensor (folball)
*Centrocampista (folball)
*Atacant (folball)
Sima Qian

El **Sima Qian** (145 p.d.S. circa - 86 p.d.S. circa) a l'è stad un storegh chines, considerad vun di pussee grand de la storia chinesa antiga.

## Riferiment
*Treccani

## Alter proget
Bibliotecca al Parch

La **bibliotecca al Parch** l’è una bibliotecca de Milan che la se trœuva dedent del Parch Sempion, ben arent a la statua del Napoleon quell de trii. L'è part del sistema bibliotecari de Milan.

Insemma al Bar Bianch a l’è staa vun di duu edifizzi faa sù ind el 1954 per la trienal de Milan quella de des.

## Carattaristegh
L’edifizzi el gh’ha ona pianta a forma de arch – ind el defœura a l’è faa pussee a fœusgia de serc; ind el dedent el regorda ona spiral. Ben carattaristegh a l’è la coverciura de calcestruzz armaa che la ven sù del dedent de la construzion e l’è tegnuda in pee de trii montant a sezion triangolar; i mur hinn faa intregament de vider.

Dedent la bibliotecca la gh’ha ona superfizza complessiva de 450m2 e l’è despartida ind la zonna de lecciura de desora invers el zenter de l’edifizzi, e ona zonna per menàss inanz e indree arent al mur pussee esterna.

Progettaa dij architett Ico Paris e el Silvi Longh – vuttaa de l’ingegnee Luis Toniett – l’edifizzi l’è decoraa de di picciur e depenc del Brunn Munee e Maver Reggian e de ona scultura fada del Franzesch Somain.

## Gallaria
File:Pianta Soggiorno Padiglione del Soggiorno.pdf|Pianta de l’edifizzi
File:Prospetto Padiglione del Soggiorno.pdf|Prospett de l’edifizzi


## Referenz


## Bibliografia
### Font
* 
* 

### Liver par profondì l’argoment
* 
* 
* 

## Olter progett

## Ligamm de fœura
* 
*
Defensor (folball)

El **defensor** l'è, in del folball, el sgiugador de moviment che 'l gh'ha 'me roeul central el protesger la squadra de l'ofensiva di aversari.

## Riferiment
*Utimouomo.com

## Alter proget

## Vos corelade
*Porter (folball)
*Centrocampista (folball)
*Atacant (folball)
Pizz del Diavol

*Pizz del Diavol de Tenda, in sui Alp Orobie
*Pizz del Diavol de Malgina, in sui Alp Orobie
*Pizz del Diavol in sui Mont Sibillit
Pizz del Diavol (Tenda)

El **Pizz del Diavol** a l'è un mont di Alp Orobie volt 2'914 m.i.s.l.m, sita in sul confin in tra la provincia de Bergom e quella de Sondri, che 'l spartiss la vall Brembana, la vall Seriana e la vall d'Ambria, tributaria de la Valtolina. El gh'ha arent 'n alter pizz, ciamad *Diavolin*, che l'è volt 2'810 meter e l'è ciamad el Cervin di Orobie perchè 'l regorda i forme de quell mont. Ol prim om che gh'è rivad a rampà su su che mont ché l'è stad l'Antonio Baroni, che l'iva una guida alpina. Semper lu, l'ha dervid tance vie de scalada su le Orobie.

## Riferiment
*Pizzo del Diavolo di Tenda

## Alter proget

## Vos corelade
*Rifugio Fradei Calvi
*Rifugio Fradei Longo
*Lagh Redond
*Antonio Baroni
*Pizz Porola
*Dent de Coca
*Pizz del Diavol (Malgina)
*Pizz Scais
*Coca (pizz)
*Rifugio Brunon
Marca obertenga

La **Marca Obertenga** l’è stad on territori vassall del Regn d'Italia olt-medieval e del Sacher Roman Imperi, sgiontad ai olter marche in la che la Lombardia storega de quìii temp là l’era spartida: l' Ardoinega, l'Anscarega e l'Alleramega.

## Storia
I territori in di man di Obertengh, fameja de radis longobarda, i ciapaven dent la Lombardia d'incoeu, la Svizzera Italiana, Noara, l'Emilia foeura che el Bolognes (poeu la s’è sgiontada anca Ferrara) ona quai part del Piemont (part de l'Oltrepò con Tortona, Noeuvi) e part de la Liguria e de la Toscana, del Genovesad fina a la Lunesana e a la Garfagnana, e poeu indiretamente anca la Corsega e ona part de la Sardegna.
Napolin

* frut de la fortunella japonica
* tipo de pianta de limon drovada specielment per otegnì el Limoncell
Isabella Leonarda

L**'Isabella Leonarda** (Novara, 6 setember 1620 - 25 febrar 1704) a l'è stada una composidora, monega e poeta italiana, figura importanta de la musega baroca. El so nom civil a l'era Isabella Calegari, l'è anca cognossuda con el soranom italian de "*la musa novarese*".

## Biografia
Fioeula del cont Giannantonio Leonardi e de l'Apollonia Sala, a l'età de sedes agn la vegn monega, in del 1693, al Convent de S. Orsola de Novara, indova che l'è Superiora almanca del 1686 e Mader vicaria del 1693. L'è probabilment alleva del maester de capella del Dom de Novara, el Gasparo Casati (1610–1641), che el publega per lee la so prima catada de musega in del 1640. L'è considerada la prima dona a havé publegad sonade per 1, 2, 3 e 4 strument. In di so oeuvre a l'è despess dovrad el motet per vos solista, con orghen e, di voeulte, olter strument. 

## Oeuvre

La soa produzzion l'è stada publegada de lee in 20 collezzion in tra 'l 1665 e 'l 1700 e la gh'ha pussee de 200 lavorà: 122 Motet, 18 Concert sacher, 12 Sonade a 1, 2, 3, e 4 strument, 17 Messe e 11 Salm concertad. Di test che compagnen i so museghe inn forsi stad scrivud de lee.

## Note


## Bibliografia
* *Companion to Baroque Music*, J. A. Sadie, J.M. Dent & Sons Ltd, London
* *Enciclopedia della musica*, Ricordi, Milan
* *The New Grove Dictionary of Music and Musicians*, S. Sadie, Volume Nine
* *Dizionario enciclopedico universale della musica e dei musicisti*, in *Le biografie*, III, Turin

## Alter proget
Gualter Garbagn

El **Gualter Garbagn** (Lod, circa 1184 - Lod, 22 de luj 1224) a l'è stad un religios lombard, venerad 'me Sant de la Gesa Catolega. A l'è oget de venerazzion popolar de temp, tant che haveven mitud el so corp in la Gesa de San Bias, arenta a Porta Cremona, per poeu menài in del Dom. In del 1960 inn stad portad in la Gesa de San Gualter.

## Riferiment
* Santi e Beati

## Alter proget
Pont Noeuv (Lech)

El **Pont Noeuv** (ciamad ofizzialment *Pont John Fitzgerald Kennedy*) a l'è un pont che 'l conliga Lech a Malgraa e 'l marca el confin in tra el lagh de Com e l'Ada.

L'è stad fad su, in su proget de l'Arturo Danusso, in tra el 1942 e 'l 1955, desgià che 'l Pont Vegg a l'era pù bon de soportà el trafegh di machine e di tram de la Com-Erba-Lech. In del 1963 ghe 'l dedichen al John Kennedy, che l'era stad apena copad.

A dispet del nom a l'è minga el pont pussee noeuv che 'l passa l'Ada, desgià che 'l Pont Manzon, che 'l serviss la SS36 l'è pussee noeuv.

## Bibliografia
*Cattaneo Editore, Angelo Borghi, Mauro Lanfranchi, Lecco terzo millennio, 2002, ISBN 978-88-86509-43-5.

## Alter proget
Parch de la Guastalla

El **Parch de la Guastalla** a l'è vun di parch de Milan, sit vesin a l'Università di Studi de Milan, a la Sinagoga, a l'Ospedal Magior e a la Cà Sormana. Inn in tra i parch publegh pussee piscinin de la capital lombarda ma in tra i pussee vegg, e 'l ciapa el so nom del Collegi de la Guastalla, che l'è stad fad su in del secol quell de sedes a Milan e incoeu l'è a Monscia.

## Riferiment
*Comun de Milan

## Alter proget
Ferdinando Crivelli (architet)

El **Ferdinando Crivelli** (Berghem, 6 de sgiugn 1810 - Berghem, 5 de avril 1855) a l'è stad un architet lombard.

De familia modesta, el se diploma a l'Academia de Brera e 'l fa su, in la bergamasca, la Gesa de Sant Andrea e la noeuva sed del Licee classegh Paolo Sarpi, intant che 'l se laureava in fisega-matematega a l'Università di Studi de Pavia. El moeur sgioven dopo de 'na longa malatia.

## Bibliografia
*Bortolo Belotti, Storia di Bergamo e dei Bergamaschi, V, Bergamo, 1959, pp. 237, 465, 470, 487 fig. 571.
Municipi de Cusan Milanin

El **Municipi de Cusan Milanin** a l'è la cà del comun de Cusan, in la cità metropolitana de Milan, fad su in tra el 1966 e 'l 1969 in su proget del Vico Magistretti. A l'è sit in d'una zona de noeuva costruzzion in tra el center vegg de Cusan e la cità-giardin de Milanin e l'è fad cont i quadrei in vista con di toch de ram.

## Bibliografia
*Un municipio, edificio pubblico "aperto" al pubblico, in Domus, n. 538, Milano, Editoriale Domus, settembre 1974, pp. 15-18, ISSN 0012-5377 (WC · ACNP).

## Alter proget
Tridevi

La **tridevi** (sanscret: त्रिदेवी, *tridevī*, “i tre deje”) l’è la contrapart femenina de la *[[trimurti]]*, o sies, una tried de deje indù che ghe ven tribuid di qualità metafiseghe particolare. Chei trè deje ché i è prategament i mier di dia che i compon la trimurti, e i è vedude come un’emanazzion de la soa *śakti* (“energia”) de lor tri: la Sarasvatī, dea de la cognossenza e dol savé e mier dol Brahmā, ol creador; la Lakṣmī, dea de la fortoeuna e di richezze e la dona dol Viṣṇu, ol preservador; la Pārvatī – o di voeulte la Kālī – dea dol podé e de l’armonia e fomna dol Śiva, ol destrugon. Lore ché i poeul vesser venerade colletivament o anca come di deje indeperlore, e ol so cult l’è important soratoeut in dol śaktism indove che i ven concepide come di manifestazzion de la Adiparaśaktī, l’energia suprema. La Sarasvatī la ven venerada anca in dol buddhism.

## Referenze


## Olter progecc

## Vos conrelade
* Trimurti
* Induism
Bataia de Pavia (1512)

La **bataia de Pavia** l'è stait un fat bellig de la guerra de la Liga de Cambrai. D'una banda la g'era l'armada del Luis XII de França e de l'oltra qella della republega de Venezia, liada ai trupe de la Confederazion Svizera, in lota per ol domini in su la Lombardia. Ind ol jugn del 1512 i do armade i s'è frontade arent a Pavia.
La bataia l'ha vest la fraca dei frances, qe i ha duxid bandonar ol Ducad de Milan. L'è insé tornad a'l poder ol Massimilian Sforza.
Franja d'Aragó

La **Franja d'Aragó** (ciamada anca *Franja de Ponent*) a l'è 'l territori d'Aragona indova  'l se parla 'l catalan. Ghe stann de cà circa 47'000 persone.

## Riferiment
*Enciclopedia Catalana
Catalan oriental

El **catalan oriental** a l'è vun di du dialet principal de la lengua catalana, insema al catalan ocidental. A l'è parlad in de la part est de la Catalogna e in di Balear (Spagna), in de la Catalogna Nord (Franza) e a Algher, in Sardegna.
Catalan ocidental

El **catalan ocidental** a l'è vun di du dialet principal de la lengua catalana, insema al catalan oriental. A l'è parlad in de la part ovest de la Catalogna, in de la Comunità Valenziana, in de la ''Franja d'Aragó'' e in del Carxe, Murcia (Spagna); e in Andorra.
Murcia (Region)

La **region de Murcia** (in spagnoeul *Región de Murcia;* in catalan *Regió de Múrcia*) a l'è vuna di derset comunità autonome de la Spagna, collocada in de la part sud-oriental de la nazzion, in su la costa del mar Mediterrani, in tra l'Andalusia, la Casteja-La Mancia e la Comunità Valenziana. La region la gh'ha 'me capitala la cità de Murcia.

## Alter proget
Comunità Valenziana

La **Comunità Valenziana** (in spagnoeul *Comunidad Valenciana*; in catalan *Comunitat Valenciana*) a l'è vuna di derset comunità autonome de la Spagna, collocada in de la part oriental de la nazzion, in su la costa del mar Mediterrani, in tra la Catalogna, l'Aragona, la Casteja-La Mancia e la Region de Murcia. La region la gh'ha 'me capitala la cità de Valenzia.

## Alter proget
Catalogna del Nord

La **Catalogna del Nord** (*Catalunya Nord* o *Catalunya del Nord*, in catalan) a l'è chella part di Paes Catalan che la se troeuva in del stat frances. A l'è 'na region de coltura e lengua istorega catalana.

## Alter proget
Università di Stude de Berghem

L**'Università di Stude de Berghem** a l'è 'n università publega italiana 'n pè del 1968 che la gh'ha sed a Berghem (con de 'n campus umanistegh a Berghem de Sora e vun economegh e sgiuridegh a Berghem de Sota, e anch a Dalmen, per ingegneria e scenze.

## Ligam de foeu
*Sit ofizzial

## Oter progecc
Taroz

I **taroz** inn un piat tipegh de la Valtolina, o ben un purè de pom de terra con fasoeui e fasolit che inn condid con buter e formai tipegh de la zona.

## Riferiment
*Valtellina.it
Sgregia

La **sgregia** (in veneto *graspa*, in italian *grappa*, che a soa voeulta el vegn del lombard *grapa*) a l'è un'aquavita che la vegn di tegasc de l'uga, senza che se po sgiontàgh aqua, e l'è poeu distillada e la gh'ha de vesser fada in Italia, pussee de precis in l'Altitalia o in Sicilia, o in la Lombardia svizzera, in bas a 'n acord in tra l'Union europea e la Svizzera.

A l'è partida del brandy desgià che l'è doperad el tegasc e no el gius de l'uga, e l'è vesina al Filu 'e ferru sardegnoeul, a la rakia balcanega, al Grappamiel uruguayan e al pisco peroan. A l'è bevuda soratut 'me digestiv, despess insema al cafè, in del cafè corret o in del mazzacafè.

## Riferiment
*Sapere.it

## Alter proget
Milanin

El **Milanin** (*Milanino* in italian) a l'è un quarter giardin de la cità metropolitana de Milan, fada su del comun de Cusan in del 1912, che in del 1915 l'ha ciapad el nom de Cusan Milanin, a recognossen la noeuva zona, che però l'è fornida domà dopo de la segonda guerra mondial.

## Bibliografia
* Cesare Albertini, La prima città giardino italiana. “Milanino”, in La Casa, anno VII, n. 10, ottobre 1925, pp. 685-699.

## Alter proget
Asturie

El **Principad d'Asturie** (in spagneoul, *Principado de Asturias*; in asturleonés, *Principáu d'Asturies*; in eonaviego, *Principao d'Asturias*) o domà **Asturie** a l'è vuna di derset comunità autonome de la Spagna, collocada in de la part nord-ocidental de la nazzion, in su la costa del mar Cantabrich, in tra la Galizzia, la Casteja-Leon e la Cantabria. La region la gh'ha 'me capitala la cità de Uvieu, anca se la so cità pussee popolada a l'è Xixon. El gh'ha 'na popolazion de 1.081.487 persone e 'n territori de 10.603,57 km². In quest territori chì inn parlade tre lengov, el spagnoeul, che l'è minga la lengua propia de quest territori; l'asturliones e 'l galizzian (dialet eonaviego), che a inn i lengov propie.

## Alter proget
Isole Balear

El **rosc di isole Balear**, **Isole Balear** o domà **Balear** (*Arxipèlag Balear*, *Illes Balears* o *Balears*, in catalan) a l'è 'n rosc de isole in del Mediterrani ocidental. A l'è fad su de quater isole principai e divers isole piscinine. Quei principai inn: Majorca, Menorca, Eivissa e Formentera. Intuitù de politega, i fann part del stat spagnoeul e inn vuna di derset comunità autonome. In quant a la coltura e lengua, i fann part de la nazzion istorega di Paes Catalan. I gh'hann una popolazzion de 1.149.460 persone e una superfis de 4.991,66 km².

La so capital a l'è la cità de Palma, in de l'isola de Majorca.

## Alter proget
Palazz Frizzon

**Palazz Frizzon** a l'è 'n palazz neoclassegh de Bergom, che l'è sed del municipi de la cità orobega. Fad su in tra el 1836 e 'l 1841 'me cà per la familia omonema, in del 1927 ghe va in eredità al comun.

## Riferiment
*Visit Bergamo 

## Alter proget

## Vos corelade
*Fera de San Lissander
Gesa del Redentor (Milan)

La **Gesa del Redentor** a l'è una gesa de Milan che l'è in del Municipi 3, arenta al Cors Buenos Aires, che la fa de parochia e l'è part del decanad Venezzia de la zona pastoral I de l'arcidiocesi de Milan. L'è stada consacrada in del 1900 in su quella che l'era una capella in pè sgiamò del secol quell de sedes, dedicada a la Madona de Loret.

## Bibliografia
*Barbara Passuello, La chiesa del SS. Redentore e di Santa Maria di Loreto in Milano, Milano, 2000, ISBN non esistente.

## Alter proget
Conimond II de Sirmion

El **Conimond II de Sirmion** (Sirmion, VIII secol - ...) a l'è stad un nobel lombard antigh, dignitari a la cort del Re Desideri.

Fioeul del Conimond, l'era scior de Sirmion, el perd squasi tucc i so ben quand che 'l copa el gasind de la regina consorta Ansa, ma l'è bon de salvà un quajcoss vesin al Castell de Sirmion e a Saresere.

El gh'ha havud 'me mier una tal Contruda.

## Bibliografia
*F. Odorici, Storie bresciane dai primi tempi fino all'età nostra, Brescia, 1854-58, Ristampa Brescia, Edizioni del Moretto, volumi IV-VII.
Dragh

In dol folclor, lesgende e cunt popolar de varie culture, un **dragh** l’è una sorta de creatura serpetina che l’è compagn de una luserta bella granda. I credenze ins i dragh e ol sò aspett pœuden cambià a segonda di culture indova che la lesgenda l’è inradisada — per esempi, ind l’Europa de l’Età de mezz i dragh eren figurad con dei ale e ghe vegneva ancasì tribuida la capazzità de spudà fœugh; in Cina, inveci, i vegnen representad con dei oltre fatezze e carataristeghe fiseghe e morai.

## Vos conrelade

* Tarantas

## Font

* Britannica.

## Olter proget
Consili de Stat de la Republega e Canton Tesin

El **Consili de Stat de la Republega e Canton Tesin** (in italian *Consiglio di Stato della Repubblica e Cantone Ticino*) a l'è el governo del Canton Tesin, che 'l gh'ha sed in del Palazzi di Orsoline a Belinzona.

Nassud in del 1803, l'è votad ogni quater agn insema al Gran Consili, o ben el Parlament cantonal, l'è fad su de cinch member, partid in tra i varie formazzion politeghe a segonda di resultad.

Del 2019 i consejer inn:
*Manuele Bertoli (PS): Dipartiment de l'educazzion, de la coltura e del sport (DECS)
*Christian Vitta (PLR): Dipartiment di Finanze e de l'Economia (DFE)
*Norman Gobbi (Lega TI): Dipartiment di istituzzion (DI)
*Raffaele De Rosa (PPD): Dipartiment de la Sanità e de la Socialità (DSS)
*Claudio Zali (Lega TI): Dipartiment del Territori (DT)

## Ligam de foeura
*Sit ofizzial
Cà da Cumün (Pos'ciav)

La **Cà da Cumün** (in NOL *Cà da Comun*) a l'è la sed di poder del comun grison de Pos'ciav, sit in *Via da Clalt*. A l'è un palazzet bianch de du pian che 'l gh'ha arent una Torr, che l'era in passad la sed di poder comunai, e an'mò prima di vicari di Vescont e del vescov de Coira, e l'è stada al center de la cacia ai strie del secol quell de sedes.

## Riferiment
*Paesionline
*DSS
Alfredo Pizzoni

L**'Alfredo Pizzoni** (Cremona, 20 de fevrer 1894 - Milan, 3 de sginer 1958) a l'è stad un politegh e militar italian, capo del Comitad de Liberazzion Nazzional Volta Italia de quand che l'hann fad su a la fin de la guerra de liberazzion. Bancher de profession, el so contribut a la Resistenza italiana a l'è stad a longh desmentegad.

## Riferiment
*Treccani
Cros de Salò

La **Cros de Salò** a l'è 'n oeuvera in legn de pussee color, fada su in tra el 1458 e 'l 1459 e atribuida al Paolo Moerich. Incoeu a l'è in del Dom de Salò.

## Bibliografia
*Sara Cavatorti, Giovanni Teutonico. Scultura lignea tedesca nell'Italia del secondo Quattrocento, Perugia, 2016. ISBN 978-88-97738-76-3
Pont Vegg (Pavia)

El **Pont Vegg** (*Ponte Coperto* o anca *Ponte Vecchio*) in italian) a l'è un pont in sul Tesin, che 'l taca insema el center de la cità e 'l rest de Pavia, che l'è in su la riva mancina del fium, al Borgh Tisin, che l'è a drizza. 

Cont i so cinch arcade e la capella al center a l'è un simbol de la cità e l'è stad fad su in tra el 1949 e 'l 1951, in sul gust del vegg Pont, che l'era del secol quell de quatordes, e che l'era stad dannegiad propi tant in la segonda guerra mondial.

## Bibliografia
*A. Arecchi e G. Calvi, Un monumento distrutto del quale si è conservata l'immagine. Il ponte sul Ticino a Pavia, 2ª ed., Pavia, 1990, ISBN 88-7129-196-4.

## Alter proget

## Vos corelade
*Pont de la Libertà (Pavia)
*El Pont Vegg con lavandere
Municipi de Monscia

El **Municipi de Monscia** a l'è in piazza Trent e Triest, el vegg *Pratum magnum* medieval. L'è stad fad su in tra el 1926 e 'l 1937, in d'un stil monolitegh de l'epoca.

## Riferiment
*Palazzo Civico - Monza (MB)

## Alter proget
Missoltin

I **missoltit** inn un mangià tipegh de l'area del lagh de Com, indova che se ciapen i pess pescad de lagh, de solet di agon, e se lassen secà: la tradizzion la diseva al Sol ma incoeu, per reson sanitarie, se doperen di forni aposta. Mitud in d'una cura inscì poden restà a longh, quand che gh'è de mangiai se resenten sota l'aqua e poeu se scolden, de solet se mangen con la polenta o, se l'è 'n disnà propi scior, col toch.

## Riferiment
*Sapere.it
Pirla (parolla)

**Pirla** a l'è 'na parolla assee famosa de la lengua lombarda che l'è vegnuda poeu dent anca a la lengua italiana e a di alter lengov d'Italia. La vegn del verb "pirlà" o ben "sgirà", e la gh'ha sia un signifegad fallegh, che 'l resta spantegad domà in lombard e in del dialet lombard de l'italian e vun, voramai doperad in tute i terre italofene oltra che in lombard, de badee, mincion o cojon.

## Bibliografia
*A. Accatino, Gli insulti hanno fatto la storia, Piemme, Milano, 2005

## Vos corelade
*Minchia
*Picio
*Pota
Brovet de Com

El **Brovet de Com** a l'è el storegh palazzi che l'era sed di poder del comun de Com, fad su in del 1215 per volé del Bonard de Codazz, in sui rest del vegg brovet, arent al Dom, inscì de marcà el ligam in tra poder civil e religios. El slargàss del Dom l'ha comunque marcad el perder de importanza de 'sto palazzi, che l'è stad in part sbatud sgiò e 'l passa de edifizzi civegh a teater, incoeu l'è doperad del comun per gran event.

## Bibliografia
*Alessio Brunialti, Sara Cerrato e Carolina Zerboni, Duecento - La straordinaria storia del Teatro Sociale di Como, Como, La Provincia Editoriale, 2013.

## Alter proget

## Vos corelade
*Palazzi Cernezz
Bartolomee Sachella

El **Bartolomee Sachella** (italian *Bartolomeo Sachella*, scrivud anca *Bartolomio*; in latin *Bartolomeus Sachella* o *de Sachellis*; Milan, 1380 circa - dopo el 1450) a l'è stad un poeta milanes.
## Biografia
L'è nassud a Milan, d'una fameja milanesa (anca se forsi con di radis de la zona de Lissandria). Sò pader a l'era el *Lantelmo*, fioeul del Beltram di cont de San Peder. El gh'haveva duu fradei: el *Lodovigh* (che l'è poeu deventad un nodar) e l*'Antoni*.
L'ha ereditad del pader terre (centvintcinch perteghe de terra, metude a vin, arent a Cambiagh, oltra che di cà a Milan) e daner. Intorna al 1402 l'ha vivud a Cremona, probabilment esiliad dopo i facc de sangh che gh'era vegnud foeura in Milan dopo la mort de Gian Galeazz. In del 1410 l'è stad in preson a Tortona, forsi perchè l'era malvist del governator de Milan Facino Cane. A bon cunt sgiamò in del 1412 l'era tornad a Milan: el viveva in d'ona cà de fameja arent a la gesa del Pasqueroeul.
In del 1417 l'è stad cangeller de la Fabrica del Dom (sò pader l'era stad un deputad - compagn d'un consejer de aministrazzion del dì d'incoeu); ma in general a l'era inscì scior che l'ha podud dedicàss soratut a la poesia, tant l'è vera che 'l se presentava come *frotulista mediolanesis* (saress a dì "scritor milanes de frotole"). I sò frotole in soratut de argoment moral, ma g'hann denter anca di notizzie biografeghe. La pupart di frotole contegnude in del sò manoscrit a poden vesser datade in tra el 1440 e 'l 1450 (e soratut in del bienni 1446-1447), anca se ghe n'è 'na quaivuna ben pussee antiga (intorna al 1410).
Se sa minga de prezzis quand che l'è mort, ma el dovaria vesser stad dopo el 1450.

## La lengua doperada
Cressud in de l'ambient de la cort di Viscont, che per prim aveven portad a Milan autor e poeta toscan, anca el Sachella el proeuva a doperà una lengua "ilustra" per i sò frotole: de fat, el sò volgar el pò vesser considerad toscan, ancaben che l'è pien de lombardism, soratut lessicai.
## Bibliografia
*Bartolomee Sachella, *Frottole*, a cura de Giovanna Polezzo Susto, Bologna, Commissione per i testi di lingua, 1990.
## Ligam de foeura
*Dizionario biografico degli italiani
Bienn

**Bienn** (italian: *Bieno*) a l'è una frazzion del comun de Santin, in de la provincia de Verbania.
El paes el se troeuva a sud del center comunal, in su la strada che la mena de Fontos a Trobas.
## Referiment
Teresa Buelloni

La **Teresa Buelloni** (Mantoa, 27 de masg 1902 - Mantoa, 22 de sgiugn 1989) a l'è stada una poeta italiana.

La resta prest senza pà e senza mam quand che la gh'ha quindes agn, la vegn su in istutut: in del 1929 el vegn foeura el so prim liber in dialet mantovan, ma la publegarà anca in italian. La gh'haveva la stima de la pupart de la coltura mantoana de la soa epoca, che gh'ha illustrad i liber despess.

## Bibliografia
*Francesco Carli, Recensione a "Il canzoniere mantovano", in "La Voce di Mantova", 5 gennaio 1930.